ROMÂNIA




                                                        
JUDEŢUL CĂLĂRAŞI

CONSILIUL JUDEŢEAN CĂLĂRAŞI                                               
HOTĂRÂRE

pentru aprobarea modificării și completării  Organigramei și a Statului de funcţii 
ale Spitalului Județean de Urgență “Dr. Pompei Samarian” Călărași 

    Consiliul Judeţean Călăraşi, întrunit în şedinţa ordinară din 27.08.2026,

           Având în vedere:
 - raportul Compartimentului Sănătate, înregistrat sub nr. 13573 din 17.08.2026;
 - avizul Comisiei de Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;

 - avizul Comisiei pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement;

             - adresa conducerii Spitalului Județean de Urgență “Dr. Pompei Samarian” Călărași, nr. 25702 din 11.08.2026, înregistrată la Consiliul Județean Călărași sub nr. 13522 din 17.08.2026;

             - prevederile Anexelor nr. 1 și 2 ale Hotărârii Consiliului Judeţean Călăraşi nr. 100 din 13.06.2018 privind aprobarea modificării și completării structurii organizatorice și aprobarea Organigramei, a Statului de funcţii şi Regulamentului de Organizare şi Funcţionare ale Spitalului Judeţean de Urgenţă “Dr. POMPEI SAMARIAN“ Călăraşi, cu modificările și completările ulterioare;
 - prevederile pct. I, lit. B, nr. crt. 23 și pct. II, nr. crt. 38 din Criteriile privind angajarea şi avizul ;promovarea în funcții, grade şi trepte profesionale a personalului contractual din unitățile sanitare publice din sectorul sanitar, aprobate prin Ordinul ministrului sănătății nr. 1470/2011, cu modificările și completările ulterioare;

- prevederile art. 207 alin. (2) din Legea nr. 95/2006 privind reforma în domeniul sănătății, republicată, cu modificările și completările ulterioare;

             - prevederile art. 15 lit. b) și c) din Normele Metodologice de aplicare a Ordonanţei de urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, aprobate prin Hotărârea Guvernului nr. 56/2009, cu modificările ulterioare;

 - prevederile art. 173 alin. (1) lit. a), d), f), alin. (2) lit. c) şi alin. (5) lit. c) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;
În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,
HOTĂRĂŞTE:
          Art. 1. – Se aprobă modificarea Statului de funcții al Spitalului Județean de Urgență “Dr. Pompei Samarian” Călărași, aprobat prin Hotărârea Consiliului Judeţean Călăraşi nr. 100/2018, cu modificările și completările ulterioare, prin transformarea următoarelor posturi vacante:

a) postul de asistent medical generalist (PL), grad principal, din cadrul Secției Medicină Internă I, într-un post de asistent medical generalist (PL), nr. crt. 265 din Statul de funcții;

b)  postul de asistent medical generalist (PL), grad principal, din cadrul Secției Neurologie, într-un post de asistent medical generalist (PL), nr. crt. 405 din Statul de funcții;

c) postul de asistent medical generalist (PL), din cadrul Secției Oncologie Medicală – Compartimentul Îngrijiri Paliative, într-un post de asistent medical generalist (PL), grad principal, nr. crt. 560 din Statul de funcții;

d) postul de asistent medical generalist (PL), grad principal, din cadrul Secției ATI, într-un post de asistent medical generalist (PL), nr. crt. 693 din Statul de funcții;

e) postul de asistent medical generalist (PL), grad principal, din cadrul Secției ATI, într-un post de asistent medical generalist (PL), nr. crt. 700 din Statul de funcții;

f) postul de asistent medical generalist (PL), grad principal, din cadrul Secției ATI, într-un post de asistent medical generalist (PL), nr. crt. 724 din Statul de funcții;

g) postul de asistent medical generalist (PL), grad principal, din cadrul Secției Neonatologie, într-un post de asistent medical generalist (PL), nr. crt. 763 din Statul de funcții;

h) postul de asistent medical generalist (PL), grad principal, specialitatea laborator, din cadrul Laboratorului de Analize Medicale, într-un post de asistent medical generalist (PL), nr. crt. 876 din Statul de funcții;

i) postul de asistent medical generalist (PL), din cadrul Laboratorului de Microbiologie Medicală, într-un post de asistent medical generalist (PL), grad principal, nr. crt. 890 din Statul de funcții;

j) postul de asistent medical generalist (PL), grad principal, din cadrul Blocului Sterilizare, într-un post de asistent medical generalist (PL), nr. crt. 938 din Statul de funcții;

k) postul de asistent medical generalist (PL), grad principal, din cadrul Blocului Sterilizare, într-un post de asistent medical generalist (PL), nr. crt. 943 din Statul de funcții;

l) postul de medic primar în specialitatea oftalmologie, din cadrul Secției Chirurgie Generală – Compartimentul Oftalmologie, într-un post de medic specialist în specialitatea oftalmologie, nr. crt. 84 din Statul de funcții;

m)  postul de medic rezident anul IV în specialitatea nefrologie, din cadrul Ambulatoriu Integrat – Cabinet Nefrologie, într-un post de medic specialist în specialitatea nefrologie, nr. crt. 38 din Statul de funcții;

n) postul de infirmieră, din cadrul Secției Oncologie Medicală – Compartimentul Îngrijiri Paliative, într-un post de registrator medical, nr. crt. 570 din Statul de funcții.

        Art. 2. – Se aprobă modificarea Statului de funcții al Spitalului Județean de Urgență “Dr. Pompei Samarian” Călărași, aprobat prin Hotărârea Consiliului Judeţean Călăraşi nr. 100/2018, cu modificările și completările ulterioare, prin transformarea în vederea promovării, a următoarelor posturi:

                   a) postul de biolog debutant, din cadrul Laboratorului de Microbiologie Medicală, într-un post de biolog, nr. crt. 887 din Statul de funcții;

                   b) postul de asistent medical grad principal (PL), din cadrul Blocului Operator, într-un post de asistent medical grad principal (S), nr. crt. 129 din Statul de funcții;

                   c) postul de medic specialist specialitatea nefrologie, din cadrul Compartimentului Nefrologie – Secţia Medicină Internă I, într-un post de  medic primar specialitatea nefrologie, nr. crt. 325 din Statul de funcții;

                   d) postul de medic specialist specialitatea anestezie și terapie intensivă, din cadrul Secţiei ATI, într-un post de medic primar specialitatea anestezie și terapie intensivă, nr. crt. 672 din Statul de funcții; 

e) postul de medic specialist specialitatea anatomie patologică, din cadrul Serviciului Anatomie Patologică, într-un post de medic primar specialitatea anatomie patologică, nr. crt. 947 din Statul de funcții;

f) postul de asistent medical generalist (PL), din cadrul UPU, într-un post de  asistent medical generalist grad principal (PL), nr. crt.66 din Statul de funcții.

              Art. 3. – Se aprobă modificarea și completarea Organigramei și a Statului de funcții ale Spitalului Județean de Urgență “Dr. Pompei Samarian” Călărași, aprobate prin Hotărârea Consiliului Judeţean Călăraşi nr. 100/2018, cu modificările și completările ulterioare, prin înființarea postului de medic specialist în specialitatea epidemiologie, în cadrul Secției ATI, nr. crt. 685 din Statul de funcții.
         Art. 4. – Organigrama și Statul de funcţii ale Spitalului Județean de Urgență “Dr. Pompei Samarian” Călărași se modifică şi completează potrivit dispoziţiilor art. 1 – 3. 
         Art. 5. – Spitalul Județean de Urgență “Dr. Pompei Samarian” Călărași va duce la îndeplinire prezenta hotărâre.

              Secretarul General al Județului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter normativ: Prefectului Județului Călărași, Președintelui Consiliului Județean, Compartimentului Sănătate și Spitalului Județean de Urgență “Dr. Pompei Samarian” Călărași.
   PREŞEDINTE,

 ec. Vasile ILIUȚĂ                                                                    CONTRASEMNEAZĂ,
                                                                          

                                                                               SECRETARUL GENERAL AL JUDEŢULUI,                                                                                                                                      

                                                                                               Anca–Mirela ȘTEFĂNESCU
Nr. 209 

